Jelena Jankovićová

Jelena Jankovićová (neprechýlene Jelena Janković, ; * 28. február 1985, Belehrad, Srbská socialistická republika, Juhoslávia) je bývalá srbská profesionálna tenistka. Bola reprezentantkou krajiny vo Fed Cupe. Hrala pravou rukou, obojručným bekhendom. 11. augusta 2008 bola po prvýkrát klasifikovaná v rebríčku WTA na 1. mieste.

 Kariéra 
 Začiatky 
Jelena Jankovićová začínala s tenisom v tenisovom klube „Crvena Zvezda“. K tenisu ju v deviatich rokoch priviedol o 6 rokov starší brat Marko. Neskôr trénovala v Tenisovej Akadémii Nicka Bollettieriho v Bradentone na Floride.
V roku 2000 hrala svoje prvé dva turnaje vo Philadelphii a v Clearwater. Po víťazstve na juniorskom Australian Open v januári 2001 a získaní „divokej karty“, nastúpila na svoj prvý profesionálny turnaj v Indian Wells, kde sa dostala do druhého kola. V tom istom roku začala reprezentovať Srbsko a Černu Horu (neskôr Srbsko) vo Fed Cupe.

V marci 2002 prešla kvalifikáciou do hlavného turnaja v Scottsdale, kde vypadla už v 1. kole s Barbarou Schettovou 6:3, 7:65. V júli si po prvýkrát v živote zahrala štvrťfinále. Bolo to na turnaji v Stanforde, kde vyradila 17. nasadenú Danielu Bedáňovú 7:6(8), 2:6, 6:3. Nakoniec nestačila na Belgičanku Kim Clijstersovú 7:5, 6:3. Vyskúšala si tiež kvalifikační boje na US Open 2002, ale prehrala hneď v 1. kole.

 2003 
Ďalšiu sezónu začala víťaznou kvalifikáciou na Australian Open 2003. Vo svojom prvom grandslamovom vystúpení sa dostala do 2. kola, kde prehrala s Amandou Coetzerovou 6:2, 4:6, 6:4. Niekoľko nasledujúcich turnajov zakončila už v 1. kole. Až v Budapešti dosiahla na štvrťfinále. Na grandslamových turnajoch na French Open a vo Wimbledone neprešla kvalifikáciami.

V októbri 2003 sa Jankovićová po svojom vôbec prvom víťazstve na turnaji ITF (v Dubaji) dostala medzi prvú svetovú stovku (č. 90).

 2004 
Po slabších výkonoch na turnajoch v Gold Coast a v Sydney nečakane porazila Jelenu Dementievovú na Australian Open 2004 (prvé víťazstvo nad hráčkou prvej svetovej desiatky), ale to bolo na tomto turnaji všetko. V druhom kole totiž podľahla Jill Craybasovej 4:6, 6:2, 6:8. V máji sa Jelene Jankovićovej podarilo vyhrať svoj prvý turnaj na okruhu WTA. Bolo to v Budapešti, keď vo finále porazila Slovenku Martinu Suchú 7:64, 6:3. Nasledovalo niekoľko ďalších turnajov, na ktorých však nezaznamenala žiadne výnimočné výsledky.

Tesne pred Wimbledonom, na turnaji v holandskom ’s-Hertogenbosch porazila v 2. kole Naďu Petrovovú 6:4, 6:3 a táto výhra ju dostala do prvej svetovej päťdesiatky. S Naďou Petrovovou sa stretla v tomto roku ešte raz vo Filderstadte a opäť ju porazila, tentokrát 6:4, 3:6, 7:63. Ku koncu roka v Linzi vybojovala dve cenné víťazstva nad Verou Zvonariovovou 6:4, 6:4 a Patty Schnyderovou 6:2, 6:2. Na konci sezóny jej patrilo 28. miesto medzi najlepšími tenistkami sveta.

 2005 
Rok 2005 je v kariére Jeleny Jankovićovej považovaný za prelomový. Zahájila ho turnajom v Aucklande, kde sa dostala do štvrťfinále. Tam ju zastavila Marion Bartoliová 3:6, 7:6(6), 6:1. O mesiac neskôr vo finále v Dubaji prehrala s Lindsay Davenportovou 6:4, 3:6, 6:4. Predtým porazila Serenu Williamsovú, ktorá zápas vzdala. Ďalším úspechom bolo semifinále v Berlíne a neskôr tiež finále na tráve v Birminghame. Tam ju porazila Maria Šarapovová 6:2, 4:6, 6:1. Ďalej hrala vo štvrťfinále na turnajoch v Stanforde a Cincinnati a tiež finále v Soule, kde prehrala s vtedy 16-ročnou Nicole Vaidišovou 7:5, 6:3. Na konci roku 2005 jej patrilo 22. miesto na rebríčku WTA.

 2006 
Rok nezačala šťastne, keď na Australian Open vypadla v 2. kole s kvalifikantkou Oľgou Savčukovou a veľmi dlhý čas sa na svetových dvorcoch trápila. Prehrávala turnaje v prvých kolách, až nakoniec vypadla zo svetovej tridsiatky. Prielom nastal na turnaji v Ríme, kde sa prebojovala do štvrťfinále. Potom hrala v semifinále v Štrasburgu, v treťom kole na French Open a v Birminghame, v štvrťfinále v ’s-Hertogenbosch, v 4. kole Wimbledonu (porazila tam Venus Williamsovú) a štvrťfinále na turnaji v Cincinnati.

Dôkazom jej narastajúcej formy bolo finále v Los Angeles, ktoré prehrala s Jelenou Dementievovou 6:3, 4:6, 6:4. Skvele sa uviedla na US Open 2006, kde sa dostala do semifinále po výhrach nad Nicole Vaidišovou, Svetlanou Kuznecovovou a Jelenou Dementievovou. Zastavila ju až Justine Heninová, ktorá ju porazila v troch setoch 4:6, 6:4, 6:0. Po tomto úspechu sa dostala ešte do semifinále na turnajoch v Kanton a v Pekingu a do štvrťfinále na turnajoch v Stuttgarte, Linzi a v Québecu. Rok zakončila na 12. mieste rebríčku WTA.

 2007 
Začiatkom roku 2007 vyhrala svoj druhý turnaj na WTA Tour v Aucklande, kde zdolala Veru Zvonariovovú 7:69, 5:7, 6:3. Na turnaji v Sydney jej cestu za ďalším triumfom prekazila Kim Clijstersová. Prehrala s ňou v troch setoch 4:6, 7:61, 6:4. Cestou do tohto finále však porazila výborné tenistky ako Martinu Hingisovú, Samanthu Stosurovú, Améliu Mauresmovú a Nicole Vaidišovú. Tieto výsledky jej dovolili zaujať pred grandslamovým Australian Open pozíciu jednotky na rebríčku „Champion Race“.

Na Australian Open podľahla v 4. kole neskoršej víťazke Serene Williamsovej 6:3, 6:2. Aj napriek tejto prehre sa po prvýkrát v kariére dostala do prvej svetovej desiatky. Na turnaji v Tokiu ju vo štvrťfinále porazila krajanka Ana Ivanovićová 3:6, 6:4, 6:2. V Dubaji bola nútená vzdať semifinále Amélii Mauresmovej z dôvodu zranenia členka. Predtým stačila poraziť Martinu Hingisovou 7:63, 6:2. V Dauha ju v semifinále zastavila Justine Heninová v troch setoch.

Potom hrala v Kalifornii v Indian Wells, kde ju v 4. kole vyradila Číňanka Li Na 6:3, 7:61. Na Floride v Miami prehrala v 3. kole s Marou Santangelovou 2:6, 7:63, 6:4, keď už vyhrávala 6:2, 5:2. Na Floride potom hrala ešte jeden turnaj a to v Amelia Island, kde opäť nestačila na Anu Ivanovićovú. Z Charlestonu si odviezla pohár za víťazstvo v turnaji, keď cestou porazila Anastasiu Rodionovovú, Maru Santangelovú, Katarinu Srebotnikovú, Venus Williamsovú a konečne vo finále Dinaru Safinovú 6:2, 6:2.

Po americkom turné na tvrdých povrchoch sa Jankovićová sťahovala na európsku antuku. Vo Varšave prehrala v semifinále s Justine Heninovou 7:5, 2:6, 6:4. Na turnaji v Berlíne to bola opäť Justine Heninová, kdo jej prekazil ďalší postup. Heninová vyhrala 3:6, 6:4, 6:4. Po tomto turnaji Jankovićová postúpila na 5. miesto rebríčku WTA. Nasledujúci turnaj sa konal v Ríme a stal sa ľahkou korisťou Jankovićovej, ktorá ho vyhrala bez straty setu. Na ceste za titulom porazila Aľonu Bondarenkovú, Jelenu Dementievovú, Patty Schnyderovú i Svetlanu Kuznecovovú. Na grandslame v Paríži bola Jankovićová nasadená ako hráčka č. 4. Medzi inými tam porazila Venus Williamsovú, Marion Bartoliovú a Nicole Vaidišovú, než ju v semifinále (po tretíkrát v krátkom čase) porazila Justine Heninová 6:2, 6:2. Po turnaji sa posunula v rebríčku na 3. miesto.

O týždeň neskôr dobyla svoje piate víťazstvo na WTA Tour. Vo finále v Birminghame porazila najvyššie nasadenú Mariu Šarapovovú 4:6, 6:3, 7:5. Bolo to jej prvé víťazstvo v kariére nad touto hráčkou. O ďalší týždeň neskôr v holandskom ’s-Hertogenbosch sa Jankovićová stala prvou hráčkou od čias Chris Evertovej, ktorá stihla vyhrať 50 zápasov v prvej polovici roka. Evertovej sa to podarilo v roku 1974. Vo finále tentokrát nestačila na Annu Čakvetadzeovú, s ktorou prehrala 7:62, 3:6, 6:3. Napriek sľubným výsledkom na tráve sa na turnaji vo Wimbledonu veľmi neukázala. Už vo 4. kole ju vyradila Marion Bartoliová 3:6, 7:5, 6:3. Okrem dvojhry hrala vo Wimbledone aj zmiešanú štvorhru, ktorú vyhrala spoločne so špecialistom na štvorhru Jamie Murrayom. Vo finále porazili piaty nasadený pár Jonas Björkman – Alicia Moliková 6:4, 3:6, 6:1.

Na US Open 2007 sa dostala do štvrťfinále, kde prehrala s Venus Williamsovou 4:6, 6:1, 7:64. V predchádzajúcich kolách vyradila Jarmilu Gajdošovú, Oľgu Govorcovovú, Alizé Cornetovú i Sybille Bammerovú. V septembri na turnaji v Pekingu v 2. kole narazila na Virginiu Ruanovú Pascualovú, ktorú zmietla 6:0, 6:0 – bolo to po tretíkrát v kariére, keď vyhrala bez straty gemu. V druhom sete stratila iba 4 loptičky. Nakoniec ju vo finále porazila Ágnes Szávayová 6:77, 7:5, 6:2. V druhom sete Jankovićová premárnila mečbal.

V Stuttgarte sa ešte dostala do semifinále (prehrala s Heninovou 7:62, 7:5), ale potom sa jej forma prudko zhoršila: v dvoch nasledujúcich turnajoch vypadla už v prvom kole. Sezónu zakončila na Turnaji Majsteriek v Madride, kde z troch zápasov nevyhrala ani jeden. Postupne prehrala s Marion Bartoliovou 6:1, 1:0 skreč, s Justine Heninovou 6:2, 6:2 a s Annou Čakvetadzeovou 6:4, 0:6, 6:3. Hneď po turnaji v Madride sa Jankovićová podrobila operácii nosa, ktorá vyriešila jej problémy s dýchaním.

 2008 
Na prelome decembra a januára sa zúčastnila spolu s Novakom Đokovićom na Hopmanovom pohári v australskom Perthe. Tam si privodila nepríjemné zranenie nohy, ktoré ju donútilo vzdať tri zápasy v dvojhre. Napriek tomu Srbsko postúpilo do finále, kde ho porazili Spojené štáty 2:1. Jankovičová účasťou na tomto turnaji stratila body v rebríčku WTA, pretože kvôli nemu neobhájila svoje víťazstvo v Aucklande z minulého roka.

Objavila sa ale v Sydney, kde obhajovala finálovú účasť z roku 2007. Po výhre nad Tatianou Golovinovou podľahla v 3. kole Nicole Vaidišovej 6:4, 4:6, 6:4 a tým prišla o 3. miesto v rebríčku WTA v prospech Any Ivanovićovej.

Svoj prvý zápas v Melbourne na Australian Open 2008 proti Tamire Paszekovej vyhrala Jankovićová za 3 hodiny 15 minút 2:6, 6:2, 12:10. Vo štvrťfinále dokázala poraziť Serenu Williamsovú, aby potom v semifinále hladko prehrala s Mariou Šarapovovou 6:3, 6:1. Na turnaji v Dauha ju vo štvrťfinále porazila Číňanka Li Na 6:3, 6:4. V Bangalore, kde bola nasadená ako č. 1, vypadla rovnako vo štvrťfinále a rovnako s Číňankou, tentokrát s Jen C’ 6:3, 3:6, 6:3. V marci v Indian Wells vypadla v semifinále s Anou Ivanovićovou 7:63, 6:3. Na turnaji v Miami vo finále nestačila na Serenu Williamsovú 6:1, 5:7, 6:3. Ďalšie dva turnaje prehrala Jankovićová vo štvrťfinále: v Charlestone s Verou Zvonariovovou 6:2, 3:6, 6:2 a v Berlíne s Jelenou Dementievovou 6:3, 2:6, 6:3. Ďalší týždeň hrala vo svojom obľúbenom meste Ríme, kde sa jej podarilo obhájiť v minulom roku vybojovaný titul. Bol to už jej šiesty titul na WTA Tour. Vo finále porazila Alizé Cornetovú 6:2, 6:2. 

Na francúzskom grandslamovom turnaji v Paríži sa dostala do semifinále, kde ju porazila krajanka Ana Ivanovićová 6:4, 3:6, 6:4. Bol to priamy souboj o 1. miesto na svetovom rebríčku WTA. Nasledoval ďalší grandslam vo Wimbledone, kde sa dostala rovnako ako pred rokom do 4. kola. Ďalej ju nepustila Tamarine Tanasugarnová 6:3, 6:2. O mesiac neskôr nastúpila na turnaji v Los Angeles. Byla nasadená ako č. 1 a navyše mala v prvom kole voľný žreb. V 2. kole porazila Američanku Vaniu Kingovú 7:5, 6:2, v treťom Maďarku Melindu Czinkovú 6:3, 6:2 a vo štvrťfinále Rusku Naďu Petrovovú 7:5, 6:4. V semifinále ju zastavila ďalšia Ruska Dinara Safinová výsledkom 7:63, 6:1. Obhájila tým body z minulého roka, avšak nevyužila možnosť na zosadenie Any Ivanovićovej z 1. miesta. Šancu mala aj na turnaji v Montreale, ale celkom prekvapivo prehrala už vo štvrťfinále s Dominikou Cibulkovou 7:5, 6:2.

 Súkromný život 
Jelena Jankovićová sa narodila v Belehrade ako tretie dieťa Veselina a Snežany Jankovićových (obaja ekonómovia). Jej otec je z Čiernej Hory a matka je Srbka. Má dvoch bratov Marka a Stefana. Rada hrá na dvorcoch s tvrdým povrchom, jej obľúbeným úderom je bekhend. Jelena študuje na Megatrend University v Belehrade. Učí sa francúzštinu. Ako dieťa hrala na klavír. Má rada červenú farbu a herca Leonarda DiCapria. Baví ju basketbal a plávanie. Jej obľúbeným mestom je Rím. 

 Finálové účasti na turnajoch WTA (25) 

 Dvojhra - výhry (12) 
Č.DátumTurnajPovrchSúperka vo fináleSkóre 1. 2. máj 2004 Budapešť, Maďarsko antuka  Martina Suchá 7-64, 6-3 2. 6. január 2007 Auckland, Nový Zéland tvrdý  Vera Zvonariovová 7-69, 5-7, 6-3 3. 15. apríl 2007 Charleston, USA antuka  Dinara Safinová 6-2, 6-2 4. 20. máj 2007 Rím, Taliansko antuka  Svetlana Kuznecovová 7-5, 6-1 5. 17. jún 2007 Birmingham, Anglicko tráva  Maria Šarapovová 4-6, 6-3, 7-5 6. 19. máj 2008 Rím, Taliansko antuka  Alizé Cornetová 6-2, 6-2 7. 28. september 2008 Peking, Čína tvrdý  Svetlana Kuznecovová 6-3, 6-2 8. 5. október 2008 Stuttgart, Nemecko tvrdý  Nadežda Petrovová 6-4, 6-3 9. 12. október 2008 Moskva, Rusko koberec  Vera Zvonariovová 6-2, 6-4 10. 12. apríl 2009 Marbella, Španielsko antuka  Carla Suárezová Navarrová 6-3, 3-6, 6-3 11. 16. august 2009 Cincinnati, USA tvrdý  Dinara Safinová 6-4, 6-2 12. 21. marec 2010 Indian Wells, USA tvrdý  Caroline Wozniacka 6-2, 6-4

 Dvojhra - prehry (12) 
Č.DátumTurnajPovrchSúperka vo fináleSkóre 1. 5. marec 2005 Dubaj, SAE tvrdý  Lindsay Davenportová 6-4, 3-6, 6-4 2. 12. jún 2005 Birmingham, Anglicko tráva  Maria Šarapovová 6-2, 4-6, 6-1 3. 2. október 2005 Soul, Kórejská republika tvrdý  Nicole Vaidišová 7-5, 6-3 4. 13. august 2006 Los Angeles, USA tvrdý  Jelena Dementievová 6-3, 4-6, 6-4 5. 12. január 2007 Sydney, Austrália tvrdý  Kim Clijstersová 4-6, 7-61, 6-4 6. 22. jún 2007 's-Hertogenbosch, Holandsko tráva  Anna Čakvetadzeová 7-62, 3-6, 6-3 7. 19. august 2007 Toronto, Kanada tvrdý  Justine Heninová 7-63, 7-5 8. 23. september 2007 Peking, Čína tvrdý  Ágnes Szávayová 6-77, 7-5, 6-2 9. 5. apríl 2008 Miami, USA tvrdý  Serena Williamsová 6-1, 5-7, 6-3 10. 7. september 2008 New York, USA tvrdý  Serena Williamsová 6-4, 7-5 11. 3. október 2009 Tokio, Japonsko tvrdý  Marija Šarapovová 2-5 skreč 12. 8. máj 2010 Rím, Taliansko antuka  M. J. Martínezová Sánchezová 6-75, 5-7

 Štvorhra - výhry (1) 
Č.DátumTurnajPovrchPartnerSúperi vo fináleSkóre 1. 18. jún 2006 Birmingham, Spojené kráľovstvo tráva  Natalia Bogdanová  Liezel Huberová Jill Craybasová 6-2  6-4

Kariérne štatistiky

Grandslamové finále

Dvojhra: 1 (0–1)
VýsledokRokTurnajPovrchSúperkaSkóreFinalistka2008US OpenTvrdý Serena Williamsová4–6, 5–7

Zmiešaná Štvorhra: 1 (1–0)
VýsledokRokTurnajPovrchPartnerSúperiSkóreVíťazka2007WimbledonTráva James Murray Alicia Moliková Jonas Björkman6–4, 3–6, 6–1

Grandslamové turnaje rekord

Dvojhra
Turnaj200020012002200320042005200620072008200920102011201220132014201520162017SRV–PAAA2R2R2R2R4RSF4R3R2R4R3R4R1R2R3R0 / 1529–15French OpenAAAQ21R1R3RSFSF4RSF4R2RŠF4R1R1R1R0 / 1431–14WimbledonAAAQ11R3R4R4R4R3R4R1R1R2R1R4R2R1R0 / 1421–14US OpenAAQ1Q32R3RSFŠFF2R3R3R3R4R4R1R2R0 / 1332–13Výhry–Prehry0–00–00–01–12–45–411–415–419–49–412–46–46–410–49–43–43–42–3

Štvorhra

Turnaj2005200620072008200920102011201220132014201520162017SRV–P'''Grandslamové turnajeAustralian Open2R1R1R3RA2RAA3R2R1R1R1R0 / 106–10French Open1R1R2RAAA2RA3R3RAA1R0 / 75–7Wimbledon1R2RAAA3R1R1RŠF1R1R3R1R0 / 108–9US Open2R3R1RAA1R2R1R3R3R3R1R0 / 1010–10Výhry–Prehry2–43–41–32–10–03–22–30–28–44–42–32–30–30 / 3729–36

Zmiešaná Štvorhra

Turnaj2004200520062007200820092010201120122013201420152016SRV–PGrandslamové turnaje
|-
|align=left|Australian Open
|colspan=2|Nehrala
|bgcolor=afeeee|1R
|bgcolor=afeeee|2R
|colspan=4|Nehrala
|bgcolor=afeeee|2R
|colspan=4|Nehrala
|0 / 3
|2–3
|-

|align=left|French Open
|A
|bgcolor=afeeee|1R
|colspan=7|Nehrala
|bgcolor=afeeee|2R
|colspan=2|Nehrala
|bgcolor=afeeee|2R
|0 / 3
|2–3
|-
|align=left|Wimbledon
|bgcolor=afeeee|1R
|bgcolor=afeeee|2R
|A
|bgcolor=lime|VNehrala1 / 37–1US OpenA1RNehrala0 / 10–1Výhry–Prehry0–11–20–17–10–00–00–00–01–11–10–00–01–11 / 1011–8

Premier Mandatory/Premier 5 finále

Dvojhra: 13 (6 titulov, 7 finále)
VýsledokRokTurnajPovrchSúperkaSkóreVíťazka2007CharlestonAntuka Dinara Safinová6–2, 6–2Víťazka2007RímAntuka Svetlana Kuznecovová7–5, 6–1Finalistka2007TorontoTvrdý Justine Heninová6–7(3–7), 5–7Finalistka2008MiamiTvrdý Serena Williamsová1–6, 7–5, 3–6Víťazka2008RímAntuka Alizé Cornetová6–2, 6–2Víťazka2008MoskvaKoberec Vera Zvonarevová6–2, 6–4Víťazka2009CincinnatiTvrdý Dinara Safinová6–4, 6–2Finalistka2009TokioTvrdý Maria Šarapovová2–5, skreč.Víťazka2010Indian WellsTvrdý Caroline Wozniacka6–2, 6–4Finalistka2010RímAntuka María José Martínezová Sánchezová6–7(5–7), 5–7Finalistka2011CincinnatiTvrdý Maria Šarapovová6–4, 6–7(3–7), 3–6Finalistka2013PekingTvrdý Serena Williamsová2–6, 2–6Finalistka2015Indian WellsTvrdý Simona Halepová6–2, 5–7, 4–6

Štvorhra: 1 (1 titul)
VýsledokRokTurnajPovrchPartnerkaSúperkySkóreVíťazka2013TorontoTvrdý Katarina Srebotniková Anna-Lena Grönefeldová Květa Peschkeová5–7, 6–2, [10–6]

 Iné projekty 

 Externé odkazy 

Kategória:Srbskí tenisti
Kategória:Víťazi Wimbledonu
Kategória:Osobnosti z Belehradu
Kategória:Srbskí olympionici
Kategória:Tenisti na Letných olympijských hrách 2016